૧૫ ઑગસ્ટના રોજ અમદાવાદના ભદ્રના કિલ્લા-પરિસરમાં યોજાયેલ, સ્વાતંત્ર્ય-દિન ધ્વજવંદન કાર્યક્રમમાં ઊમટેલા વિશાળ જનસમુદાયમાં, ‘સાધના’નો એ વિસ્ફોટક અંક છૂટથી વેચવામાં આવી રહ્યો હતો. લોકો ભારે ઉત્સાહ અને આત્મીયતાથી ‘સાધના’નો પ્રસ્તુત અંક ખરીદીને તેની સામગ્રી ઉત્સાહભેર વાંચવા લાગેલા. રાજનીતિશાસ્ત્રના સદ્ગત પ્રાધ્યાપક અને સંસદ સદસ્ય પ્રો. પુરુષોત્તમ માવળંકરસાહેબે એ દેવદુર્લભ દૃશ્યનું વર્ણન આ શબ્દોમાં કર્યું છે. હું ભીડમાં ઊભો હતો અને જોતો કે, ‘સાધના’ ખરીદીને લોકો કેટલી ઉત્સુકતાથી પહેલીવાર મુક્ત પત્રકારિતાનો ઉલ્લાસ (ભરકટોકટીએ પણ) માણી રહ્યા હતા !’ લોકસંઘર્ષ સમિતિના વરિષ્ઠ અગ્રણીશ્રી સદ્ગત ભોગીલાલભાઈ ગાંધીએ તો, ‘સાધના’ના એ અંકની સમગ્ર સામગ્રી પુસ્તિકાપે પ્રગટ કરીને બધે પહોંચાડી પણ દીધી !